વોશિંગ્ટન: અમેરિકાના પ્રમુખ બરાક ઓબામાએ આજે એકરાર કર્યો છે કે ગયા બુધવારે કેલિફોર્નિયાના સેન બર્નાડીનોમાં થયેલું ફાયરિંગ આતંકી હુમલો જ હતું. તેમણે જણાવ્યું છે કે હવે અમેરિકા આતંકી સંગઠન આઈએસઆઈએસને ખતમ કરીને જ જંપશે, કારણ કે આ આતંકી સંગઠન માત્ર અમેરિકાનું જ નહીં, પરંતુ ઈસ્લામનું પણ દુશ્મન છે. ઓબામાએ ત્રાસવાદ સામે લડી લેવાની પ્રતિબદ્ધતા દાખવીને અમેરિકાને વિશ્વાસ અપાવતા જણાવ્યું હતું કે આપણે આઈએસઆઈએસ સહિત દરેક સંગઠનને ખતમ કરીશું જે આપણને નુકસાન પહોંચાડવાની કોશિશ કરશે. ત્રાસવાદ એ હવે નાનો-સૂનો ખતરો નથી, પરંતુ આપણે ત્રાસવાદી સંગઠનોને ખતમ કરીને જ રહીશું.